KÉPEK

A budai királyi palota nyugati részének keresztszárnya, melynek jobb oldali részén az ún. Mátyás-kútja szintjében helyezkedett el a várkápolna és alatta a nádori kripta. A felvétel a második világháború előtt készült.

A budavári várkápolna belseje a második világháború előtt. (Helyén ma kiállítótermek vannak.)

A nádori sírbolt 1897-ben a végső átalakítás előtt (Dörre metszete). Középen elöl József nádor, mögötte István nádor, jobbra József nádor második felesége, Hermina; balra elöl harmadik felesége, Mária Dorottya. Jobbra hátul a fiatal Hermina és baloldalt a boltív mögött Sándor Lipót rézkoporsója. A koporsók mellett illetve előtt a belső részeket és a szívet tartalmazó urnák.

József nádor fehérmárvány-szarkofágja Zala György szobrával

A nádori kripta C-termének déli zárórésze. Középen József főherceg és felesége, Klotild kettős márványszarkofágja (Zala György alkotása); ettől jobbra László főherceg fehérmárvány-szarkofágja (Stróbl Alajos alkotása).

A nádori kripta C-terem déli végének nagy bronzangyala; jobb vállán és felkarján a sírrablók fegyverének nyomai

Erzsébet Karolának, a nádor harmadik feleségétől született, 23 napot élt leányának figurális tetejű sírja a nádori kripta C-termének északnyugati részében

A nádori kripta C-termének déli zárórésze 1977. október 3-án (helyzetrögzítés)

A nádori kripta B-termének nyugati fala, ahol az 1970-es években a sírrablók a kriptába lehatoltak (1977. október 3-i helyzetrögzítés)

Helyzetrögzítés 1977. október 3-án, a nádori kripta felnyitásakor. Erzsébet Klementina feltört kőszarkofágján Hermina Amália mumifikált holtteste.
Helyzetrögzítés 1977. október 3-án, a nádori kripta felnyitásakor. József nádor feldúlt szarkofágja és bebalzsamozott teste.

Gizella főhercegnő sírja a B-terem délkeleti falánál

A nádori kripta C-termének szellőzőablakán levő kovácsoltvas rács a főhercegi címerrel

Alexandra Pavlovna ürömi sírkápolnájának beszentelése az igazságügyi-antropológiai vizsgálatok után. Baloldalt: Berki Feríz pravoszláv püspök és Babinetz Joachim pravoszláv esperes a visszatemetés szertartása közben. Jobboldalt Nagy Judit és Susa Éva ruharestaurátor, illetve az igazságügyi szakértő a szertartás közben.

József nádor édesapja, II. Lipót német-római császár

József nádor édesanyja, Mária Ludovika főhercegnő

József nádor (középen fent) és testvérei. Baloldalt fent: Sándor Lipót nádor; jobb oldalt fent: Ferenc, a későbbi császár; baloldalt lent: János főherceg; jobboldalt lent: Károly Lajos főherceg

József nádor abban a ruhában, amelyben eltemették (Osztrák-magyar monarchia írásban és képben. I. p. 258.)

Üröm a XIX. század elején (metszet)

Az ürömi pravoszláv sírkápolna 1803-ban

Metszet Alexandra Pavlovna 1801-es ravataláról

A pravoszláv sírkápolna felső szintje belülről

Metszet Alexandra Pavlovnáról. Mme Leburn után I. G. Mansfeld készítette

Alexandra Pavlovna, József nádor első felesége azon festményen, amelyet az embertani vizsgálatok hitelesítettek. A festmény ismeretlen festő műve; 1945-ig az alcsúti kastélyban volt, ekkor feltételezhetően elpusztult.

Alexandra Pavlovna bebalzsamozott teste az ürömi sírkápolnában megtalálásakor (baloldalt) és a visszahelyezéskor (jobboldalt)

Alexandra Pavlovna bebalzsamozott keze

Alexandra Pavlovna Kiszely István és Hankó Ildikó munkaszobájában a vizsgálat alkalmával

Alexandra Pavlovna nyakán lógó keresztelő érmecske két oldala

Alexandra Pavlovna halotti keresztje, amelynek felső részét nagyanyjától, Katalin cárnőtől kapta keresztelésekor

Baloldalt: Alexandra Pavlovna halotti keresztjének hátoldala a halott ószláv nyelven írt rövid életrajzával. Jobboldalt fent: Alexandra Pavlovna belső részeit tartalmazó rézurna, amely a nádori kriptából került elő. Jobboldalt lent: Josef Prandtner mesterjegye Alexandra Pavlovna halotti keresztjének elülső oldalán

Fent: Alexandra Pavlovna halotti párnájának díszítése; lent: fémcsüngők a párna és a ruha szegélyéből

József nádor második feleségének, Hermina Máriának nagy rézkoporsója és annak oroszlános díszítése

A nádori családban a nyakcsigolyákon öröklődő ún. kettőzött Foramen transversariumok József nádor teteménél

Baloldalt: Hermina Amália Mária, József nádor lánya (Lieder Frigyes rajza Einsle Antal festménye nyomán); jobboldalt: Hermina mellkasának igazságügyi orvostani felvétele. A mellkas a röntgenfelvételen hátgerincgörbületet (Kyphosis juvenilis major gradus-t) mutat.

Hermina Amália főhercegnő, József nádor lánya. Ernst Lajos gyűjteményében levő festmény utáni metszet.

Hermina főhercegnő, József nádor második felesége

Sándor Lipót főherceg arcképe és sírfelirata

József nádor a halotti ágyon (Szeremley Miklós metszete). Ágya jobb oldalán: Mária Henrietta főhercegnő; mellette: Mária Dorottya főhercegnő, József nádor harmadik felesége; középen főudvarmestere. Ettől balra: Erzsébet főhercegnő, tőle balra: István főherceg, a későbbi - utolsó - nádor; baloldalt fent: udvari papja és (baloldalt elöl) József főherceg.

József nádor kb. kétszeres embermagasságú szobra a nádori kripta C-termében. A nádort rendi öltözékben az aranygyapjas és a Szent István-renddel ábrázolták. A szobor Zala György alkotása, fehér márványból.

A nádori sírbolt felnyitásakor a C-teremben fával borított kőszarkofágban találtuk a fiatalabb Klotild főhercegnő és József nádor kifosztott koporsóit

István főherceg, Magyarország utolsó nádora

István főherceg, nádor Mentone-ban lecinezett nagy vörösréz koporsója és sírfelirata

Igazságügyi orvosszakértői felvételek. Fent: István nádor testén látható sérülés; a mellény anyaghiánya. Lent: a mellényen látható szövethiány két nagyításban.

Igazságügyi felvételen István nádor mellényének szövethiányos része és izomrostjai. Fent: letapogató- (scanning-) mikroszkópos kép, mely szerint (A) a szövet szálai az eltemetés óta nem károsodtak; az anyaghiány területén talált elemi szálelváltozás (B) nem élhatásra jellemző, mert a kísérleti metszés szálai más alakúak; az anyaghiány félkör alakú részén fekvő szálak (C és D) a körülírt területeken hőhatásra "bunkósan" megvastagodtak. Lent: a sérülésnek látszó területről (izomkötegből) vett minta letapogató- (scanning-) mikroszkópos felvétele, amelyen hálózatos elhelyezkedésű, beszáradt anyag - feltehetően a mellény anyaga - ismerhető fel.

Mária Dorottya ravatala a Vasárnapi Újság 1855/121-es számából

Fent: Fülöp László főherceg sírszobra márványszarkofágja tetején (Stróbl Alajos készítette a halotti maszk alapján). Lent: a meghalt László főherceg halottas ágyán a Szent Margit Vörös Kereszt Kórházban.

Fent: László főherceg golyó által sérült és törött jobb combcsontjának felső része az alatta megmaradt izomkötegekkel és bőrrészekkel. Lent: ugyanezen területről készült röntgenfelvétel. A csontsérülés közelében több, szabálytalan alakú sugárfogó árnyék helyezkedik el. A combcsont csonkjának a csontszerkezete szabálytalan.

László Fülöp főherceg combcsontjai. A jobb combcsontból kb. 3,5 cm hosszú csontrészlet hiányzik. A csontanyaghiány befelé és hátrafelé táguló a szilánkos törés következtében.

A kis 4 éves Gizella főhercegnőről készült márványszobor feje (Sennyei Károly szobrász alkotása)

Az a családi kép, amelynek alapján Sennyei Károly szobrász Gizella főhercegnő sírszobrát elkészítette

Klotild Mária főhercegnő életbeni fényképe

Klotild Mária főhercegnő sírfelirata és halotti maszkja alapján készített fehérmárvány-szobra (Zala György alkotása)

József Károly főhercegről készült fénykép katonai ruhában

József Károly főherceg ravatali fényképe

József Károly főherceg fehérmárvány-szobra kőszarkofágja tetején (Zala György alkotása)

Az ifjabb Klotild főhercegnő fényképe

Táviratmásolat, amelyben az osztrák császár megparancsolja, hogy Metternich, párizsi osztrák nagykövet utazzon Mentoneba